Καθώς ο πρώτος αιώνας της δυναστείας των Ταργκάριεν έφτανε στο τέλος του,
η υγεία του Παλιού Βασιλιά, του Τζεχέρις, άρχισε να κλονίζεται.
Εκείνο τον καιρό, ο οίκος των Ταργκάριεν ήταν στο απόγειο της ισχύος του.
Με δέκα ενήλικους δράκους στον ζυγό του,
καμία δύναμη στον κόσμο δεν μπορούσε να του εναντιωθεί.
Ο βασιλιάς Τζεχέρις βασίλεψε επί σχεδόν 60 χρόνια ειρήνης και ευημερίας,
μα μια τραγωδία στοίχισε τη ζωή και των δύο γιων του,
θέτοντας τη διαδοχή του υπό αμφισβήτηση.
Το έτος 101, ο βασιλιάς συγκάλεσε Μεγάλο Συμβούλιο για την επιλογή διαδόχου.
Πάνω από χίλιοι άρχοντες ήρθαν στο Χάρενχαλ.
Δεκατέσσερις διεκδικητές της διαδοχής έτυχαν ακρόασης, μα μόνο δύο προκρίθηκαν.
Η πριγκίπισσα Ρέινις Ταργκάριεν, η πρεσβύτερη απόγονος του βασιλιά,
και ο νεότερός της ξάδερφος, ο πρίγκιπας Βισέρις Ταργκάριεν,
ο πρεσβύτερος απόγονος του βασιλιά.
Αναγγέλλεται από όλους τους ανώτατους άρχοντες…
και τους υποτελείς άρχοντες των Επτά Βασιλείων…
ότι ο πρίγκιπας Βισέρις Ταργκάριεν γίνεται ο πρίγκιπας του Ντραγκονστόουν.
Η Ρέινις, μια γυναίκα, δεν θα μπορούσε να κληρονομήσει τον Σιδερένιο Θρόνο.
Οι άρχοντες επέλεξαν τον Βισέρις.
Τον πατέρα μου.
Ο Τζεχέρις συγκάλεσε το Μεγάλο Συμβούλιο
για να αποτρέψει έναν πόλεμο για τη διαδοχή του.
Γιατί γνώριζε την ψυχρή αλήθεια:
Το μόνο που θα μπορούσε να διαλύσει τον οίκο του Δράκου ήταν ο ίδιος ο οίκος.
ΕΙΝΑΙ ΤΟ ΕΝΑΤΟ ΕΤΟΣ ΤΗΣ ΒΑΣΙΛΕΙΑΣ ΤΟΥ ΒΙΣΕΡΙΣ Α' ΤΑΡΓΚΑΡΙΕΝ.
172 ΧΡΟΝΙΑ ΠΡΙΝ ΑΠΟ ΤΟΝ ΘΑΝΑΤΟ ΤΟΥ ΠΑΡΑΦΡΟΝΑ ΒΑΣΙΛΙΑ ΕΡΙΣ,
ΚΑΙ ΤΗ ΓΕΝΝΗΣΗ ΤΗΣ ΚΟΡΗΣ ΤΟΥ, ΠΡΙΓΚΙΠΙΣΣΑΣ ΝΤΕΝΕΡΙΣ ΤΑΡΓΚΑΡΙΕΝ.
Καλώς ήρθες, πριγκίπισσα. Ελπίζω να ήταν ευχάριστη βόλτα.
Μη δείχνεις τόσο ανακουφισμένος.
Είμαι.
Κάθε φορά που το χρυσό θηρίο σε φέρνει πίσω άθικτη,
γλιτώνω το παλούκι.
Η Σάιραξ μεγαλώνει γρήγορα. Σε λίγο θα φτάσει τον Καράξις.
Θα χωράει δύο η σέλα.
Είμαι ευχαριστημένη ως θεατής, ευχαριστώ.
Ρεϊνίρα.
Δεν μου αρέσει να φεύγεις ενώ είμαι σ' αυτήν την κατάσταση.
Ούτε και σε οποιαδήποτε κατάσταση.
-Μεγαλειοτάτη. -Καλημέρα, Άλισεντ.
-Κοιμήθηκες; -Κοιμήθηκα.
Πόσο;
Δεν χρειάζομαι ντάντεμα, Ρεϊνίρα.
Μα σε περιβάλλουν υπηρέτριες που ασχολούνται μόνο με το μωρό.
Κάποιος πρέπει να προσέξει εσένα.
Σύντομα θα ξαπλώσεις εσύ σ' αυτό το κρεβάτι, Ρεϊνίρα.
Μ' αυτήν την ταλαιπωρία υπηρετούμε το βασίλειο.
Προτιμώ να υπηρετήσω ως ιππότης και να πολεμήσω ένδοξα.
Έχουμε βασιλικές μήτρες εσύ κι εγώ.
Το κρεβάτι της γέννας είναι το πεδίο μάχης μας.
Πρέπει να το υπομένουμε στωικά.
Πήγαινε για μπάνιο. Βρομάς δράκο.
Και του είπα "Νομίζω ότι κοιτάς τη λάθος μεριά".
Άρχοντές μου.
Η αναπτυσσόμενη συμμαχία των Ελεύθερων Πόλεων άρχισε να αυτοαποκαλείται Τριαρχία.
Συγκεντρώθηκαν στο Μπλάντστοουν
και απαλλάσσουν τα Στέπστοουνς από τους πειρατές.
Τα νέα ακούγονται ύποπτα καλά, άρχοντα Κόρλις.
Κάποιος Κράγκας Ντρέιχαρ
αυτοαποκαλείται πρίγκιπας-ναύαρχος αυτής της Τριαρχίας.
Τον αποκαλούν Καβουροταϊστή…
λόγω των εφευρετικών μεθόδων τιμωρίας των εχθρών.
Και πρέπει να κλάψουμε για τους νεκρούς πειρατές;
-Όχι, μεγαλειότατε… -Ρεϊνίρα, άργησες.
Η οινοχόος του βασιλιά δεν πρέπει ν' αργεί. Ο κόσμος θέλει να πιει.
Πήγα στη μητέρα.
Καβάλα σε δράκο;
Μεγαλειότατε, με προτροπή του πρίγκιπα Ντέιμον, το στέμμα επένδυσε σημαντικό ποσό
στην επανεκπαίδευση και τον επανεξοπλισμό της Φρουράς της Πόλης.
Θα μπορούσατε να προτρέψετε τον αδερφό σας να έρθει στο συμβούλιο
και να παράσχει την εκτίμησή του για την πρόοδό του ως διοικητή της Φρουράς.
Πιστεύεις ότι ο Ντέιμον είναι πολύ απασχολημένος με τα καθήκοντά του;
Θα το ήλπιζα, δεδομένων των σχετικών δαπανών.
Τότε ας θεωρήσουμε ότι έκανες καλή επένδυση, άρχοντα Μπίσμπουρι.
Προτρέπω να μη δώσετε στην Τριαρχία
μεγάλη ελευθερία στο Στέπστοουνς.
Αν οι θαλάσσιες οδοί κλείσουν, θα εξαθλιωθούν τα λιμάνια μας.
Το στέμμα άκουσε την έκθεσή σου, άρχοντα Κόρλις,
και τη λαμβάνει υπόψη.
Να συζητήσουμε τους Αγώνες του Διαδόχου, μεγαλειότατε;
Μετά χαράς.
Η πρόβλεψη των μέιστερ θα βγει αληθινή, Μέλος;
Αυτά τα πράγματα είναι μόνο εκτιμήσεις, βασιλιά μου,
αλλά μελετάμε τους χάρτες της σελήνης
και πιστεύουμε ότι η πρόβλεψή μας είναι όσο ακριβής γίνεται.
Το κόστος των αγώνων δεν είναι αμελητέο.
Ίσως να τους καθυστερήσουμε μέχρι να γεννηθεί το παιδί.
Οι περισσότεροι άρχοντες και ιππότες έρχονται στο Κινγκς Λάντινγκ.
-Αν τους στέλναμε πίσω… -Θα κρατήσουν σχεδόν μια βδομάδα.
Πριν λήξουν οι αγώνες, θα γεννηθεί ο γιος μου.
Και όλο το βασίλειο θα γιορτάσει.
Δεν μπορούμε να προβλέψουμε το φύλο του παιδιού.
Φυσικά.
Κανένας μέιστερ δεν μπορεί να εκφέρει ανεπιφύλακτη γνώμη, σωστά;
Η βασίλισσα κυοφορεί αγόρι. Το ξέρω.
Και ο διάδοχός μου σύντομα θα δώσει τέλος σ' αυτήν την ανησυχία.
Πέρασε τις πύλες του Ρεντ Κιπ την αυγή.
Ξέρει ο πατέρας μου ότι είναι εδώ;
-Όχι. -Ωραία.
Μα τους θεούς.
Δεν πειράζει, σερ.
Τι νομίζεις ότι κάνεις, θείε;
Κάθομαι. Μπορεί να γίνει η καρέκλα μου μια μέρα.
Όχι αν εκτελεστείς για προδοσία.
Έχεις καιρό να έρθεις στην αυλή.
Ναι.
Η αυλή είναι φρικτά βαρετή.
Τότε γιατί επέστρεψες;
Έμαθα ότι ο πατέρας σου οργανώνει αγώνες προς τιμή μου.
Είναι για τον διάδοχό του.
Αυτό είπα.
Για τον νέο διάδοχό του.
Μέχρι η μητέρα σου να γεννήσει γιο,
θα υποστείτε εμένα.
Τότε ελπίζω ν' αποκτήσω αδερφό.
Σου έφερα κάτι.
Ξέρεις τι είναι;
Βαλιριανό ατσάλι.
Σαν τη Σκοτεινή Αδερφή.
Γύρνα.
Τώρα…
έχουμε κι οι δύο ένα μικρό κομμάτι της καταγωγής μας.
Πανέμορφο.
-Το διάβασες; -Φυσικά.
Όταν η πριγκίπισσα Ναϊμίρια έφτασε στο Ντορν, ποιον παντρεύτηκε;
-Έναν άντρα. -Πώς τον έλεγαν;
Άρχοντα Κάτι.
Αν απαντήσεις "Άρχοντα Κάτι", η Σέπτα Μάρλοου θα γίνει έξαλλη.
Πλάκα έχει όταν είναι έξαλλη.
Πάντα έτσι είσαι όταν ανησυχείς.
Πώς έτσι;
Ιδιότροπη.
Ανησυχείς ότι ο πατέρας σου θα σε επισκιάσει μ' έναν γιο.
Ανησυχώ μόνο για τη μητέρα μου.
Ελπίζω ο πατέρας μου ν' αποκτήσει γιο.
Απ' όσο θυμάμαι, μόνο αυτό ήθελε.
Θέλεις ν' αποκτήσει γιο;
Θέλω να σε πάρω πάνω σ' έναν δράκο,
να δούμε τα θαύματα στη Στενή Θάλασσα και να τρώμε μόνο τούρτα.
-Σοβαρά μιλάω. -Δεν αστειεύομαι με την τούρτα.
Δεν ανησυχείς για τη θέση σου;
Μ' αρέσει αυτή η θέση, είναι άνετη.
-Πού πας; -Σπίτι. Πέρασε η ώρα.
Η πριγκίπισσα Ναϊμίρια οδήγησε τους Ρόιναρ στη Στενή Θάλασσα με 10.000 πλοία
για να ξεφύγουν από τους Βαλιριανούς διώκτες.
Παντρεύτηκε τον άρχοντα Μορς Μαρτέλ
κι έκαψε τον στόλο της έξω από το Σάνσπεαρ,
για να δείξει στον λαό της ότι δεν θα τρέχουν πια.
-Τι κάνεις; -Για να θυμάσαι.
-Αν δει η Σέπτα το βιβλίο… -Γάμα τη Σέπτα.
Ρεϊνίρα!
Κλείνει;
Μεγάλωσε ελαφρώς, μεγαλειότατε.
Καταλαβαίνεις τι είναι;
Στείλαμε ερωτήματα στην Ακρόπολη.
Ψάχνουν στα κείμενα παρόμοιες περιπτώσεις.
Είναι ένα μικρό κόψιμο από το καθισιό στον θρόνο. Δεν είναι τίποτα.
Ο βασιλιάς πιέζεται πολύ με τη γέννα.
Οι κακές σκέψεις επηρεάζουν δυσμενώς το σώμα.
Ό,τι κι αν είναι, δεν πρέπει να μαθευτεί.
Να το αφαιμάξουμε ξανά.
Είναι μια πληγή που αρνείται να κλείσει, Μεγάλε Μέιστερ.
Να προτείνω καυτηριασμό;
Ο καυτηριασμός θα ήταν σοφή θεραπεία, μεγαλειότατε.
-Θα πονέσει… -Καλά.
Εντάξει.
Περνάς πιο πολύ χρόνο στην μπανιέρα απ' όσο εγώ στον θρόνο.
Μόνο εδώ νιώθω άνετα αυτές τις μέρες.
Είναι χλιαρό.
Είναι όσο ζεστό επιτρέπουν οι μέιστερ.
Δεν ξέρουν ότι οι δράκοι προτιμούν τη ζέστη;
Μετά από αυτήν την άθλια εγκυμοσύνη,
δεν θα εκπλαγώ αν εκκολάψω αληθινό δράκο.
Θα τον αγαπάμε και θα τον φροντίζουμε.
Η Ρεϊνίρα ήδη δήλωσε ότι θ' αποκτήσει αδερφή.
Αλήθεια;
Της έδωσε και όνομα.
Να τολμήσω να ρωτήσω;
Βισένια.
Επέλεξε ένα αβγό δράκου για την κούνια που της θυμίζει τη Βέιγκαρ.
Μα τους θεούς.
Η οικογένεια έχει ήδη μια Βισένια.
Κανένα νέο από τον αγαπητό αδερφό σου;
Όχι από τότε που τον έκανα διοικητή της Φρουράς της Πόλης.
Σίγουρα θα έρθει για τους αγώνες.
Δεν μπορεί να μείνει μακριά από τις λίστες.
Αγώνες;
Για να γιορτάσεις τον πρωτότοκο γιο που δεν έχεις ακόμα;
Καταλαβαίνεις
ότι τίποτα δεν θα κάνει το μωρό ν' αποκτήσει πουλί αν δεν έχει ήδη.
Είναι αγόρι, Έμα.
-Ναι. -Είμαι σίγουρος.
Ποτέ δεν ήμουν πιο σίγουρος για κάτι.
Το όνειρο… Ήταν πιο καθαρό από ανάμνηση.
Ο γιος μας γεννήθηκε με το σιδερένιο στέμμα του Έγκον.
Και άκουσα τον ήχο εκκωφαντικών οπλών,
ασπίδες να σπάνε και σπαθιά να χτυπάνε.
Κι έβαλα τον γιο μας στον Σιδερένιο Θρόνο…
καθώς ηχούσαν οι καμπάνες του Μεγάλου Ναού και οι δράκοι βρυχιόνταν όλοι μαζί.
Γεννήθηκε με στέμμα.
Να μου λείπει. Η γέννα είναι ήδη δυσάρεστη.
Είναι η τελευταία φορά, Βισέρις;
Έχασα ένα μωρό στην κούνια, γέννησα δύο νεκρά,
και δύο εγκυμοσύνες έληξαν πρόωρα.
Πέντε όλα μαζί. Σε δέκα χρόνια.
Ξέρω ότι είναι καθήκον μου να σου δώσω διάδοχο.
Συγγνώμη που σε απογοήτευσα σε αυτό. Ειλικρινά.
Όχι.
Μα δεν μπορώ να θρηνήσω άλλο νεκρό παιδί.
Ήρθε ο διοικητής!
Όταν ανέλαβα τη διοίκηση της Φρουράς, ήσασταν αδέσποτα μπασταρδόσκυλα.
Πεινασμένα και απείθαρχα.
Τώρα είστε μια αγέλη κυνηγόσκυλα, χορτασμένα κι εκπαιδευμένα για το κυνήγι.
Η πόλη του αδερφού μου εξαθλιώθηκε.
Εγκλήματα κάθε είδους επιτράπηκε ν' αναπτυχθούν.
Όχι πια.
Από απόψε το Κινγκς Λάντινγκ θα μάθει να φοβάται το χρυσό χρώμα.
Σήκω!
Μη… Όχι!
Βιαστή!
Όχι!
Κλέφτη!
Όχι!
Δολοφόνε!
Ήταν πρωτοφανής συγκέντρωση εγκληματιών κάθε είδους.
Ο αδερφός σας το έκανε δημόσιο θέαμα, επιβάλλοντας συνοπτικές αποφάσεις ο ίδιος.
Έμαθα ότι χρειάστηκαν κάρο…
για να μεταφέρουν τους διαμελισμένους όταν τελείωσε.
Μα τους θεούς.
Ο πρίγκιπας δεν επιτρέπεται να ενεργεί με τέτοια ανεξέλεγκτη ατιμωρησία.
-Αδερφέ. -Ντέιμον.
Συνεχίστε. Λέγατε για την ατιμωρησία μου.
Πρέπει να εξηγήσετε τις πράξεις σας με τη Φρουρά της Πόλης.
Οι νέοι Χρυσοί Μανδύες έκαναν εντύπωση χθες βράδυ, έτσι;
Αλήθεια;
Η Φρουρά της Πόλης δεν είναι σπαθί να το κραδαίνετε με βάση τις ορέξεις σας.
Είναι προέκταση του στέμματος.
Η Φρουρά εφάρμοζε τους νόμους του στέμματος. Συμφωνείς, άρχοντα Στρονγκ;
-Πρίγκιπά μου, δεν νομίζω… -Το δημόσιο θέαμα
αναίτιας βαρβαρότητας δεν είναι σύμφωνο με τους νόμους μας.
Ευγενείς από κάθε γωνιά του βασιλείου
έρχονται στο Κινγκς Λάντινγκ για τους αγώνες του αδερφού μου.
Θέλετε να πέσουν θύματα ληστών, βιαστών, δολοφόνων;
Δεν το ξέρετε, γιατί δεν αφήνετε την ασφάλεια του Ρεντ Κιπ,
αλλά μεγάλο μέρος του Κινγκς Λάντινγκ θεωρείται άναρχο και τρομακτικό.
Η πόλη μας πρέπει να είναι ασφαλής για τον λαό της.
Συμφωνώ.
Απλώς ελπίζω να μη χρειαστεί να σακατέψεις τη μισή πόλη για να το πετύχεις.
Ο χρόνος θα δείξει.
Κάναμε τον πρίγκιπα Ντέιμον διοικητή για να προωθήσουμε τον νόμο και την τάξη.
Οι εγκληματίες πρέπει να φοβούνται τη Φρουρά.
Ευχαριστώ, άρχοντα Κόρλις.
Μακάρι ο πρίγκιπας να έδειχνε την ίδια αφοσίωση στη σύζυγό του
όσο στη δουλειά του, μεγαλειότατε.
Καιρό έχουμε να σας δούμε στο Βέιλ ή το Ρούνστοουν.
Η χάλκινη σκύλα μου είναι πιο χαρούμενη που λείπω.
Η λαίδη Ρία είναι σύζυγός σας, καλή και σεβαστή λαίδη του Βέιλ.
Λένε ότι οι άντρες στο Βέιλ πηδάνε πρόβατα αντί για γυναίκες.
Σας διαβεβαιώ, τα πρόβατα είναι πιο όμορφα.
Μα τους θεούς.
Ορκιστήκατε στους Επτά να τιμάτε τη σύζυγό σας.
Θα σου έδινα ευχαρίστως τη λαίδη Ρία, άρχοντα Χαϊτάουερ,
αν θέλεις μια γυναίκα να σου ζεστάνει το κρεβάτι.
Η σύζυγός σου πέθανε πρόσφατα.
Σωστά;
Ότο.
Ίσως δεν είσαι έτοιμος να προχωρήσεις ακόμα.
Ξέρεις πώς σε τσιγκλάει ο αδερφός μου. Γιατί το επιτρέπεις;
Με συγχωρείτε, μεγαλειότατε.
Το συμβούλιο, με μεγάλο κόστος,
βελτίωσε τη Φρουρά για να πληροί τα αυστηρά σου πρότυπα.
Εφάρμοσε τους νόμους, μα να ξέρεις
ότι θα λογοδοτήσεις αν επαναληφθούν τα χθεσινά.
Κατανοητό, μεγαλειότατε.
Το Κινγκς Λάντινγκ παρακμάζει μετά τον θάνατο της γιαγιάς μου.
Στην τελική,
αυτή η νέα Φρουρά της Πόλης ίσως βγει σε καλό.
Τι σε προβληματίζει, πρίγκιπά μου;
Μπορώ να φέρω άλλη.
Ίσως μια παρθένα.
Ίσως πολλές.
Μπορώ να φέρω και μία με ασημί μαλλιά.
Είσαι ο Ντέιμον Ταργκάριεν,
αναβάτης του Καράξις, χειριστής της Σκοτεινής Αδερφής.
Ο βασιλιάς δεν μπορεί να σε αντικαταστήσει.
Καλώς ήρθατε!
Ξέρω ότι πολλοί ταξιδέψατε από μακριά γι' αυτούς τους αγώνες.
Μα σας υπόσχομαι, δεν θα απογοητευτείτε.
Όταν βλέπω τους εκλεκτούς ιππότες στις λίστες,
βλέπω μια ομάδα που όμοιά της δεν έχει υπάρξει στις ιστορίες μας.
Και η σημερινή μεγάλη μέρα
έγινε πιο ευοίωνη από τα νέα που με χαρά θα μοιραστώ.
Η βασίλισσα Έμα έχει ωδίνες τοκετού!
Είθε η τύχη των Επτά να φωτίσει όλους τους αγωνιστές.
Μυστηριώδης ιππότης;
Όχι, ένας Κόουλ από το Στόρμλαντς.
-Δεν ξέρω τον Οίκο Κόουλ. -Πριγκίπισσα Ρέινις Ταργκάριεν.
Ζητώ ταπεινά την εύνοια της βασίλισσας που δεν έγινε ποτέ βασίλισσα.
Καλή σου τύχη, ξάδερφε.
Θα τη δεχόμουν ευχαρίστως, αν τη χρειαζόμουν.
Μπορείς να κόψεις τη γλώσσα του Μπαράθιον γι' αυτό.
Οι γλώσσες δεν αλλάζουν τη διαδοχή. Άσ' τες να κουνιούνται.
Έταξαν την κόρη του άρχοντα Στόουκγουορθ στον νεαρό ιπποκόμο των Τάρλι.
-Τον γιο του άρχοντα Μάσι; -Θα παντρευτούν μόλις γίνει ιππότης.
Καλύτερα να τελειώνει.
Έμαθα ότι η λαίδη Έλινορ κρύβει μια φουσκωμένη κοιλιά κάτω απ' το φόρεμα.
Πάμε! Έλα. Πάμε.
Τι ξέρεις για τον σερ Κρίστον Κόουλ, σερ Χάρολντ;
Ο σερ Κρίστον είναι ταπεινής καταγωγής, γιος του επιστάτη του άρχοντα Ντοντάριον,
μα πέρα από αυτό, και το γεγονός ότι μόλις έριξε
και τους δύο Μπαράθιον, δεν ξέρω κάτι.
Ο πρίγκιπας Ντέιμον του Οίκου Ταργκάριεν,
ο Πρίγκιπας της Πόλης, θα διαλέξει τώρα τον πρώτο του αντίπαλο!
Για την πρώτη του δοκιμασία,
ο πρίγκιπας Ντέιμον Ταργκάριεν επιλέγει τον σερ Γκουέιν Χαϊτάουερ του Ολντάουν,
τον μεγαλύτερο γιο του Χεριού του Βασιλιά.
Πέντε δράκους στον Ντέιμον.
-Μπράβο, θείε. -Ευχαριστώ, πριγκίπισσα.
Τώρα είμαι σίγουρος ότι μπορώ να νικήσω, λαίδη Άλισεντ.
Η εύνοιά σου θα το σιγουρέψει.
Καλή τύχη, πρίγκιπά μου.
Σπρώξτε. Πάμε. Σπρώξτε!
Τι συμβαίνει;
Το μωρό βρίσκεται σε ισχιακή προβολή. Κάθε προσπάθεια να το γυρίσουμε απέτυχε.
Σπρώξτε!
-Σπρώξτε! -Κάντε κάτι γι' αυτή.
Της δώσαμε όσο γάλα παπαρούνας μπορούσαμε χωρίς να κινδυνέψει το μωρό.
Η βασίλισσά σας είναι δυνατή γυναίκα, παλεύει με όλη της τη δύναμη,
αλλά μπορεί να μην αρκεί.
-Όχι! -Έμα!
-Έμα. Εδώ είμαι. -Βοήθησέ με.
-Σε παρακαλώ. Δεν θέλω να το κάνω αυτό. -Εδώ είμαι. Όλα καλά.
Έλα. Όλα θα πάνε καλά. Θα τα καταφέρεις.
Κράτα το χέρι μου.
-Σφάξ' τον! -Και η μέρα παίρνει άσχημη τροπή.
Αναρωτιέμαι αν έτσι πρέπει να γιορτάσουμε τη γέννηση του μελλοντικού μας βασιλιά.
Με άφθονη βία.
Πέρασαν 70 χρόνια από το τέλος του βασιλιά Μέιγκορ.
Αυτοί οι ιππότες είναι τελείως άπειροι.
Κανείς τους δεν ξέρει από πόλεμο.
Οι άρχοντές τους τούς έστειλαν εδώ
με γροθιές γεμάτες ατσάλι και όρχεις γεμάτους σπέρμα,
και περιμένουμε να ενεργήσουν με τιμή και χάρη.
Είναι θαύμα που δεν ξέσπασε πόλεμος με το πρώτο αίμα.
Δεν έχουμε εναλλακτική.
Πρέπει να βγάλουμε το μωρό από τη μήτρα.
-Εσύ στάσου… -Μέλος.
Μεγαλειότατε.
Αν μπορείτε…
Σε μια δύσκολη γέννα, μερικές φορές είναι απαραίτητο ο πατέρας…
να κάνει την αδύνατη επιλογή.
Πες το.
Να θυσιάσει τον έναν ή να χάσει και τους δύο.
Υπάρχει ελπίδα να σώσουμε το παιδί.
Διδάσκεται μια τεχνική στην Ακρόπολη
όπου κόβουμε απευθείας τη μήτρα για να ελευθερώσουμε το βρέφος.
-Μα η απώλεια αίματος… -Μα τις Επτά Κολάσεις.
Μπορείς να σώσεις το παιδί;
Πρέπει να ενεργήσουμε τώρα ή να το αφήσουμε στους θεούς.
Ο σερ Κρίστον Κόουλ θα αγωνιστεί τώρα κατά του σερ Ντέιμον Ταργκάριεν,
Πρίγκιπα της Πόλης!
Λόγχη!
-Βισέρις. -Ναι.
Θα βγάλουν το μωρό τώρα.
Σ' αγαπώ.
Τι…
Τι συμβαίνει;
Όχι, ηρέμησε.
Τι συμβαίνει;
-Όχι. Βισέρις, τι κάνουν; -Θα βγάλουν το μωρό.
-Πώς θα το… -Ηρέμησε.
-Βισέρις, σε παρακαλώ. Φοβάμαι. Όχι… -Μη φοβάσαι.
-Τι συμβαίνει;
-Θα βγάλουν το μωρό. -Όχι…
-Ηρέμησε. -Σε παρακαλώ.
Πρέπει να το βγάλουν.
Όχι!
Κάνω την πρώτη τομή μεταξύ του πρώτου…
-Όχι! -Κρατήστε την ακίνητη.
-Βισέρις, όχι! Σε παρακαλώ! Όχι! -Μη φοβάσαι.
Κρατήστε την ανοιχτή.
Σπαθί!
Ο πρίγκιπας Ντέιμον Ταργκάριεν επιθυμεί να συνεχίσει τον αγώνα!
Παραδώσου.
Μα τους θεούς. Είναι από το Ντορν.
Ήθελα να ζητήσω την εύνοια της πριγκίπισσας.
Καλή σου τύχη, σερ Κρίστον.
Πριγκίπισσα.
Συγχαρητήρια, μεγαλειότατε.
Αποκτήσατε γιο.
-Αγόρι είναι; -Ένας νέος διάδοχος, μεγαλειότατε.
Είχατε επιλέξει όνομα με τη βασίλισσα;
Μπέιλον.
Σε περιμένουν.
Αναρωτιέμαι αν, τις λίγες ώρες που έζησε ο αδερφός μου,
ο πατέρας μου βρήκε επιτέλους την ευτυχία.
Ο πατέρας σου σε χρειάζεται
τώρα πιο πολύ από ποτέ.
Δεν θα γίνω ποτέ γιος.
Πού είναι η Ρεϊνίρα;
Μεγαλειότατε, είναι το τελευταίο που θέλουμε να συζητήσουμε τώρα,
-αλλά το θεωρώ επείγον ζήτημα. -Ποιο ζήτημα;
Αυτό της διαδοχής σας.
Οι πρόσφατες τραγωδίες σάς άφησαν χωρίς προφανή διάδοχο.
Ο βασιλιάς έχει διάδοχο.
Αν και είναι δύσκολη στιγμή, μεγαλειότατε,
θεωρώ σημαντικό η διαδοχή
να εδραιωθεί για τη σταθερότητα του βασιλείου.
Η διαδοχή έχει οριστεί, με σειρά προτεραιότητας και δια νόμου.
Να πούμε τ' όνομά του;
Ντέιμον Ταργκάριεν.
Αν ο Ντέιμον παρέμενε ο αδιαμφισβήτητος διάδοχος,
αυτό θα αποσταθεροποιούσε το βασίλειο.
Το βασίλειο; Ή το συμβούλιο;
Κανείς εδώ δεν ξέρει τι θα έκανε ο Ντέιμον ως βασιλιάς,
μα κανείς δεν αμφισβητεί τη φιλοδοξία του.
Δείτε τι έκανε με τους Χρυσούς Μανδύες.
Η Φρουρά τού είναι πιστή, ένας στρατός 2.000 ανδρών.
Που του έδωσες εσύ, Ότο.
Έκανα τον Ντέιμον Χειριστή των Νόμων, μα είπες ότι είναι τύραννος.
Ως Χειριστής του Ταμείου, είπες ότι είναι σπάταλος και θα μας χρεοκοπήσει.
Δική σου λύση ήταν να τον κάνω διοικητή της Φρουράς της Πόλης.
Ημίμετρο, μεγαλειότατε.
Η αλήθεια είναι ότι ο Ντέιμον πρέπει να μείνει μακριά από την αυλή.
Ο Ντέιμον είναι ο αδερφός μου, το αίμα μου.
Και θα έχει τη θέση του στην αυλή μου.
Ας κρατήσει τη θέση στην αυλή,
μα αν οι θεοί σάς επιφυλάσσουν κι άλλη τραγωδία,
-είτε με σχέδιο είτε από ατύχημα… -Σχέδιο;
Τι λες;
Να με σκοτώσει ο αδερφός μου; Να μου πάρει το στέμμα;
Αυτό λες;
Σε παρακαλώ.
Ο Ντέιμον είναι φιλόδοξος, αλλά όχι για τον θρόνο.
Του λείπει η υπομονή γι' αυτό.
Οι θεοί δεν έχουν φτιάξει άνδρα
να του λείπει η υπομονή για την απόλυτη εξουσία.
Υπό αυτές τις συνθήκες,
δεν θα ήταν εκτροπή να ορίσει ο βασιλιάς διάδοχο.
Ποιος άλλος θα διεκδικούσε τη διαδοχή;
Το πρωτότοκο τέκνο του βασιλιά.
Η Ρεϊνίρα; Ένα κορίτσι;
Δεν έχει καθίσει βασίλισσα στον θρόνο.
Μόνο λόγω παράδοσης και προτεραιότητας.
Αν η τάξη κι η σταθερότητα αφορούν το συμβούλιο,
ίσως δεν πρέπει να παραβιάσουμε 100 χρόνια παράδοσης ονομάζοντας διάδοχο ένα κορίτσι.
Ο Ντέιμον θα ήταν δεύτερος Μέιγκορ, ή χειρότερα.
Είναι παρορμητικός και βίαιος.
Είναι καθήκον του συμβουλίου να προστατέψει το βασίλειο από αυτόν.
Συγγνώμη, μα έτσι πιστεύω,
και ξέρω ότι κι άλλοι συμφωνούν.
Δεν θα επιλέξω ανάμεσα στον αδερφό και την κόρη μου.
Δεν χρειάζεται. Υπάρχουν κι άλλοι διεκδικητές.
Όπως η σύζυγός σου; Η βασίλισσα που δεν έγινε ποτέ βασίλισσα;
Η Ρέινις ήταν το μοναχοπαίδι του γιου του Τζεχέρις.
Είχε ισχυρή αξίωση στο Μεγάλο Συμβούλιο,
-και έχει ήδη άρρενα διάδοχο. -Πριν από λίγο,
δήλωσες τη στήριξή σου στον Ντέιμον!
-Αν δεν συμφωνήσουμε στον διάδοχο… -Η σύζυγος κι ο γιος μου πέθαναν!
Δεν θα κάτσω εδώ να υπομένω κοράκια που θέλουν να φάνε τα πτώματά τους!
Στείλε ένα κοράκι στο Ολντάουν αμέσως.
Λαίδη μου.
Αγάπη μου.
Πώς είναι η Ρεϊνίρα;
Έχασε τη μητέρα της.
Όλοι αγαπούσαν τη βασίλισσα.
Σκεφτόμουν τη δική σου μητέρα σήμερα.
-Πώς είναι ο βασιλιάς; -Χάλια.
Γι' αυτό σε φώναξα.
Σκέφτηκα να πας να τον παρηγορήσεις.
Στα διαμερίσματά του;
Δεν θα ήξερα τι να πω.
Σταμάτα.
Θα χαρεί με την επίσκεψη.
Φόρα ένα φόρεμα της μητέρας σου.
Η λαίδη Άλισεντ Χαϊτάουερ, μεγαλειότατε.
Τι έγινε, Άλισεντ;
Ήρθα να δω πώς είστε, μεγαλειότατε.
Έφερα ένα βιβλίο.
Πολύ ευγενικό, ευχαριστώ.
Ένα απ' τα αγαπημένα μου.
Ξέρω πόσο παθιάζεστε με τις ιστορίες.
Ναι. Ισχύει.
Όταν πέθανε η μητέρα μου,
μου μιλούσαν μόνο με γρίφους.
Ήθελα μόνο κάποιος να πει ότι λυπάται γι' αυτό που μου συνέβη.
Λυπάμαι πολύ, μεγαλειότατε.
Ευχαριστώ.
Ο μόνος διάδοχος του βασιλιά ξανά.
Να πιούμε στο μέλλον μας;
Ησυχία! Θα μιλήσει ο πρίγκιπας!
Ησυχία!
-Πρίγκιπα! -Λόγο! Λόγο!
Πριν ξεκινήσουμε, μεγαλειότατε,
νιώθω την ανάγκη να αναφέρω κάτι.
Χθες βράδυ,
ο πρίγκιπας Ντέιμον αγόρασε έναν οίκο ανοχής στην Οδό του Μεταξιού
για να διασκεδάζει τους αξιωματικούς της Φρουράς και άλλους φίλους του.
Ο βασιλιάς και το συμβούλιο εδώ και καιρό θλίβονται με τη θέση μου ως διαδόχου.
Μα όσο κι αν ονειρεύονται και προσεύχονται, δεν αντικαθίσταμαι εύκολα.
Οι θεοί δίνουν, και οι θεοί παίρνουν.
-Έκανε πρόποση για τον πρίγκιπα Μπέιλον… -Τον γιο του βασιλιά.
…αποκαλώντας τον:
Διάδοχο για μία μέρα.
Το επιβεβαίωσα από τρεις μάρτυρες.
Η βραδιά ήταν, κατά κοινή ομολογία, μια γιορτή.
Έχεις την εικόνα του Κατακτητή, αδερφέ.
Το είπες;
-Δεν καταλαβαίνω. -Θα με αποκαλείς "μεγαλειότατο",
αλλιώς θα βάλω τη φρουρά μου να σου κόψει τη γλώσσα.
"Ο διάδοχος για μία μέρα". Το είπες;
Όλοι πενθούμε με τον τρόπο μας, μεγαλειότατε.
Η οικογένειά μου μόλις καταστράφηκε.
Αντί να σταθείς δίπλα σ' εμένα ή τη Ρεϊνίρα,
επέλεξες να γιορτάσεις την άνοδό σου!
Να γελάς με τις πόρνες και τους κόλακές σου!
Μόνο εγώ είμαι σύμμαχός σου στην αυλή!
Πάντα σε υπερασπιζόμουν!
Ό,τι σου έχω δώσει μου το έχεις πετάξει στα μούτρα!
Προσπάθησες μόνο να με διώξεις.
Στο Βέιλ, στη Φρουρά της Πόλης, οπουδήποτε εκτός από πλάι σου.
Δέκα χρόνια είσαι βασιλιάς, και ούτε μία φορά
δεν ζήτησες να γίνω Χέρι σου.
-Γιατί να το κάνω; -Επειδή είμαι αδερφός σου.
-Και το αίμα του δράκου νερό δεν γίνεται. -Τότε γιατί με πληγώνεις έτσι;
Την αλήθεια λέω. Βλέπω ποιος είναι ο Ότο Χαϊτάουερ.
-Ένα ακλόνητο και πιστό Χέρι; -Ένας λεχρίτης.
Ένας δεύτερος γιος που θα κληρονομήσει μόνο όσα αρπάξει μόνος του.
Ο Χαϊτάουερ είναι πιο τίμιος απ' όσο θα γίνεις εσύ ποτέ.
-Δεν σε προστατεύει. Εγώ θα το έκανα. -Από τι;
Από τον εαυτό σου.
Είσαι αδύναμος, Βισέρις.
Οι βδέλλες του συμβουλίου το ξέρουν. Σ' εκμεταλλεύονται για τους σκοπούς τους.
Αποφάσισα να ορίσω νέο διάδοχο.
-Εγώ είμαι ο διάδοχός σου. -Όχι πια.
Θα επιστρέψεις στο Ρούνστοουν και στη σύζυγό σου αμέσως,
και θα το κάνεις χωρίς καβγά.
Με εντολή του βασιλιά σου.
Μεγαλειότατε.
Πατέρα.
Ο Μπαλέριον ήταν ο τελευταίος που είδε την Παλιά Βαλίρια πριν από την Καταστροφή.
Το μεγαλείο και τα ελαττώματά της.
Όταν κοιτάς τους δράκους, τι βλέπεις;
Τι; Δεν μου έχεις πει λέξη μετά την κηδεία της μητέρας,
-και στέλνεις τη φρουρά για να… -Απάντησε.
Είναι σημαντικό.
Τι βλέπεις;
-Εμάς, υποθέτω. -Πες μου.
Όλοι λένε ότι οι Ταργκάριεν είναι πιο κοντά στους θεούς παρά στους ανθρώπους.
Αλλά το λένε λόγω των δράκων μας.
Χωρίς αυτούς, είμαστε σαν όλους τους άλλους.
Η ιδέα ότι ελέγχουμε τους δράκους είναι μια ψευδαίσθηση.
Είναι μια δύναμη με την οποία ο άνθρωπος δεν έπρεπε να παίξει.
Έφερε στη Βαλίρια την καταστροφή.
Αν δεν προσέχουμε τις ιστορίες μας, θα κάνει το ίδιο σ' εμάς.
Ένας Ταργκάριεν πρέπει να το καταλάβει για να γίνει βασιλιάς.
Ή βασίλισσα.
Συγγνώμη, Ρεϊνίρα.
Έχασα χρόνια από τότε που γεννήθηκες επιθυμώντας έναν γιο.
Πήρες τα καλύτερα απ' τη μητέρα σου.
Και πιστεύω, όπως πίστευε κι αυτή, ότι θα μπορούσες να γίνεις βασίλισσα.
Ο Ντέιμον είναι ο διάδοχός σου.
Ο Ντέιμον δεν γεννήθηκε για να φορέσει το στέμμα.
Σε αντίθεση μ' εσένα.
Κόρλις του Οίκου Βελάριον,
Άρχοντας του Παλιρροιών και Αφέντης του Ντρίφτμαρκ.
Εγώ, ο Κόρλις Βελάριον,
Άρχοντας των Παλιρροιών και Αφέντης του Ντρίφτμαρκ,
υπόσχομαι πίστη στον βασιλιά Βισέρις και τη διάδοχό του, πριγκίπισσα Ρεϊνίρα.
Ορκίζομαι πίστη σ' αυτούς…
και θα τους υπερασπίζομαι κατά των εχθρών, καλόπιστα και άδολα.
Ορκίζομαι στους παλιούς θεούς και τους νέους.
Δεν είναι ασήμαντη χειρονομία, Ρεϊνίρα.
Άλλο η σέλα του δράκου.
Ο Σιδερένιος Θρόνος είναι η πιο επικίνδυνη θέση στο βασίλειο.
Εγώ, ο άρχοντας Χόμπερτ Χαϊτάουερ,
Οδηγός του Νότου, Υπερασπιστής της Ακρόπολης
και Φωνή του Ολντάουν,
υπόσχομαι πίστη στον βασιλιά Βισέρις και τη διάδοχό του, πριγκίπισσα Ρεϊνίρα.
Ορκίζομαι πίστη σ' αυτούς, θα τους υπερασπίζομαι κατά των εχθρών…
-Καράξις. -…καλόπιστα και άδολα.
Ορκίζομαι στους παλιούς θεούς και τους νέους.
Δώσε μου το χέρι σου.
Εγώ, ο Μπόρμουντ Μπαράθιον, υπόσχομαι πίστη…
Πρέπει να σου πω και κάτι άλλο.
Ίσως είναι δύσκολο να το καταλάβεις, μα πρέπει να το ακούσεις.
Οι ιστορίες μας
λένε ότι ο Έγκον κοίταξε απέναντι από το Ντραγκονστόουν το Μπλακγουότερ
και είδε μια πλούσια γη έτοιμη για κατάληψη.
Μα δεν τον οδήγησε μόνο η φιλοδοξία στην κατάκτηση.
Ήταν ένα όνειρο.
Κι όπως ο Ντέινις πρόβλεψε το τέλος της Βαλίρια,
ο Έγκον πρόβλεψε το τέλος του κόσμου των ανθρώπων.
Θα ξεκινήσει μ' έναν τρομερό χειμώνα από τον μακρινό βορρά.
Εγώ, ο Ρίκον Σταρκ, άρχοντας του Γουίντερφελ και Φύλακας του Βορρά…
Ο Έγκον είδε το απόλυτο σκοτάδι σ' αυτούς τους ανέμους.
Ό,τι κατοικεί εκεί θα καταστρέψει τον κόσμο των ζωντανών.
Όταν έρθει αυτός ο χειμώνας,
όλο το Γουέστερος πρέπει να ενωθεί εναντίον του.
Για να επιβιώσουν οι άνθρωποι, ένας Ταργκάριεν πρέπει να καθίσει
στον Σιδερένιο Θρόνο.
Ένας βασιλιάς ή μια βασίλισσα
αρκετά δυνατοί για να ενώσουν το βασίλειο ενάντια στο κρύο και το σκοτάδι.
Ο Έγκον ονόμασε το όνειρό του "Τραγούδι του πάγου και της φωτιάς".
Αυτό το μυστικό περνά από τον βασιλιά στον διάδοχο από την εποχή του Έγκον.
Τώρα πρέπει να υποσχεθείς να το κουβαλάς και να το προστατεύεις.
Υποσχέσου, Ρεϊνίρα.
Υποσχέσου μου.
Εγώ, ο Βισέρις Ταργκάριεν, πρώτος του ονόματός του…
βασιλιάς των Άνταλς και των Ρόιναρ και των Πρώτων Ανθρώπων…
Άρχοντας των Επτά Βασιλείων και Προστάτης του Βασιλείου,
ονομάζω τη Ρεϊνίρα Ταργκάριεν πριγκίπισσα του Ντραγκονστόουν
και διάδοχο του Σιδερένιου Θρόνου.